E L Ő T E R J E S Z T É S

**Szombathely Megyei Jogú Város Közgyűlése**

**Városstratégiai, Idegenforgalmi és Sport Bizottsága**

**2022. szeptember 27-i ülésére**

**Javaslat tervezéssel kapcsolatos döntés meghozatalára**

A Tisztelt Bizottság 2022. március 29-én, a 65/2022. (III.29.) VISB számú határozatával támogatta új parkolók kialakítására, játszótér és pihenőpark felújítására, gyalogos átkelőhelyek létesítésére, útfelújításokra vonatkozó tervezési feladatok elvégzését.

Az alábbi tervezési szerződések megkötésre kerültek, a tervek elkészültek, melyek a tervezők által az ülésen bemutatásra kerülnek:

a) Stromfeld Aurél-lakótelep, Kemény Zsigmond utca 35-39. számú társasház mögötti (1705/85 hrsz-ú) ingatlanon meglévő játszótér kerítésének cseréje, valamint a 1695/29 hrsz. alatti ingatlanon pihenőpark kialakítása (Tervező: Szily Adrienn)

b) Éhen Gyula téren a zöldterület mellett; 6752 hrsz. alatti ingatlanon új parkolóhelyek kialakítása (Tervező: Somlai Mérnöki Iroda Kft.)

c) Rohonci út 46-50. számú társasház mögötti, 2808/13 hrsz. alatti ingatlanon új parkolók kialakítása (Tervező: WESTBER Mérnöki Iroda Kft.)

d) Váci Mihály utca 32-34. (2759/50 hrsz) mögötti területen új parkolók kialakítása (Tervező: WESTBER Mérnöki Iroda Kft.)

e) Bem és Szűrcsapó utca közötti területen (2786/1, 2778 hrsz) parkrehabilitáció (Tervező: Nagy János)

f) Károly Róbert utca és Szent Gellért utca közötti területen (9487/3, 9144/2 hrsz.) parkolóhelyek kialakítása (Tervező: Somlai Mérnöki Iroda Kft.)

g) Gyalogátkelőhely létesítése az alábbi helyszíneken (Tervező WESTBER Mérnöki Iroda Kft.):

- Szombathely, Demeter utca (Metro előtti szervizút)

- Szombathely, Kassák Lajos utca – Faludi Ferenc utca kereszteződés

- Szombathely, Kodály Zoltán utca

- Szombathely, Szófia – Maros utca kereszteződés

- Szombathely, Szent István király utca – Rumi út csomópont (Tervező: Somlai Mérnöki Iroda Kft.)

h) Bartók B. krt. - Jégpince utca körforgalom (Tervező: Somlai Mérnöki Iroda Kft.)

A tervek az előterjesztés mellékletét képezik.

Kérem a Tisztelt Bizottságot, hogy a terveket megtekinteni és megtárgyalni, valamint a határozati javaslatot elfogadni szíveskedjék.

**Szombathely, 2022. szeptember „ ”**

**/: Dr. Horváth Attila :/**

**HATÁROZATI JAVASLAT**

**.…./2022. (IX.27.) VISB. számú határozat**

A Városstratégiai, Idegenforgalmi és Sport Bizottság a „Javaslat tervezéssel kapcsolatos döntés meghozatalára” című előterjesztést megtárgyalta.

A Bizottság megismerte a bemutatott fejlesztési terveket, melyek tartalmával egyetért, azokat az SZMSZ 54. § (1) bekezdés 18. pontja alapján tudomásul veszi.

**Felelős**: Dr. Nemény András polgármester

Dr. Horváth Attila alpolgármester

Tóth Kálmán, a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő**: azonnal